Santa (portāls)
Santa.lv ir Latvijas nacionālās izdevniecības SIA Žurnāls Santa veidots interneta portāls, kas darbojas kopš 2019. gada 3. februāra. Portālā ievietota gan daļa materiālu, kas atrodami izdevniecības drukātajos žurnālos, gan ziņas, raksti, fotogalerijas un video, kas drukātajos žurnālos nav pieejami. Jau pirmo sešu mēnešu darbības laikā portāls Santa.lv ierindojās Latvijas 20 apmeklētāko interneta mediju vidū. 2020. gadā portālam pievienojās maksas digitālais žurnāls Santa+. To veido rūpīgi atlasīts saturs no izdevniecības Santa labākajiem žurnāliem. Tajā var lasīt vērtīgas, aktuālas intervijas un rakstus, ko veido Latvijas žurnālistikas smagsvari. Viņu radītā vērtība ir izdevniecības gods un lasītāju ieguvums.